**JAARTEMA: DIE BYBEL – HOOP VIR ALMAL**

Skriflesing: Lukas 4 vers 1 tot 13

Tema: Krag uit God se Woord

Doel / Samevatting: Om die belangrike rol van die Bybel in ons geestelike voorbereiding en groei te beklemtoon

Preekskets

Ons kan verwag dat daar aanslae op ons geestelike lewe sal wees. Dit is belangrik dat ons voorbereid sal wees daarop. Die Bybel kan ons daarmee help.

1. **Fokus verskuif weg van fisiese behoeftes**

Aanslae kom daar waar ons swak is

Jesus was honger na 40 dae se vas

Daarom die aanslag om die klippe in brood te verander

Vastyd se doel is om sekere dinge uit te sny en so tyd te maak om op geestelike groei te fokus

Jesus Christus moes self ook voorberei word vir dit wat op Hom gewag het

Ons kan so stoei om te oorleef dat ons nie tyd het om te bid en Bybel te lees

Ons moet weer ons prioriteite regkry

Is daar dinge in jou lewe wat jy moet uitsny?

Is daar dinge of mense in jou lewe wat te belangrik geraak het?

1. **Fokus verskuif weg van aardse dinge**

Dit is makliker om aan dinge vas te hou wat jy kan sien

Rykdom en roem lyk aanloklik

Ons kan so maklik daardeur opgeslurp raak

Jesus leer ons egter dat dit belangriker is om met ‘n geloofsoog na die lewe te kyk

Hierdie aarde en lewe is nie al wat ons het nie

1. **Fokus verskuif weg van myself af**

Die aanslae kom soms baie subtielop ons pad

Gebruik selfs die Bybel

Dit is ‘n valse voorstelling dat God einlik net daar is vir jou voordeel

Ons kan God nie net gebruik wanneer ons wil nie

Lewe gaan nie om my nie

Ek is eintlik hier om God te verheerlik

God se beloftes is geen waarborg dat dit net goed met my sal gaan nie

Gevaarlik om Bybel so te gebruik

Sy Woord verseker ons wel dat God ons krag sal gee om staande te bly.

**Kern van die boodskap**

* Waar kry Jesus daardie geestelike krag ?
* In die Woord van God
* Hy haal telkens uit Deuteronomium aan
* Dit was Jesus se Bybel
* Jesus het Sy Bybel geken

Dit is belangrik is om die inhoud van die Bybel te ken

En om die boodskap van die Bybel te verstaan

Daaruit kry ons die geestelike krag vir die lewe

Ons harte moet vol wees van God se Woord